《高山流水 选楼理琴》
清代·阮恩滦

选楼修竹峭寒侵。按冰丝、指冷瑶琴。弹到月明时，蟾辉朗彻遥瑶。

试回首、落雁沉沉。声停处，别有悠扬逸韵，暗度疏林。

只钟期难觅，山水意何深。

披襟。清风入怀抱，爱涔然、古调愔愔。出土忆号钟，廿字独矢丹忱。

感沧桑、触物惊心。念今日、但问移宫换羽，谁是知音。

况无弦、真趣三味，费研寻。

作者简介：江苏仪徵人，字湄川。阮元孙女，杭州诸生沈霖元室。善书画，嗜琴，人呼琴女。有《慈晖馆诗钞》。